Forskal MDCCLXII idem duas species in Aegypto et Arabia expertus est, SlMlAM Rohah 
{Hamadryadem) et Nisnas {Pyrrhonotum). 
Niebuhr in Arabia unicae speciei greges vidit. 
Circa annum mdcclxx Hamadryas Mas adultus Moecha Arabiae Londinum delatus est 
eiusque iconem ab Edwardsio pictam creberrime repetitam zoologi bene noverunt. Persicus 
ille et Singe de Moco perperam vocatus est. 
Bruce mdccxc de Simiarum liabessinicarum gregibus locutus est, specierum vero nume- 
rum non notavit. 
Valentia mdcccvi Itiner. II. pag. 481 in Habessinia tres species se distinxisse narrat, 
maiorem coma alba et minorem coma destitutam, tertiam denique minimam barba alba et caudae 
annulis albis. Hanc Lemurem Ludolfii fuisse liquet. In Vol. III. pag. 238. parvas maiorum 
catulos visas esse et arabicas Simias Moechae vulgares aequare idem tradit. 
Salt duobus itineribus in Habessinia bene versatus, praeter duas Simiarum et Lemuris 
speciem ibi nullas vidit, idemque MDCCCX nomina a Ludolfio scripta vice versa ita adhiberi 
retulit, ut maior Simia Hevve, minor Tota vocetur. 
Calli au d mdcccxxii Nubiam peragrans in provincia Sennaarensi, vera Aethiopia, tres 
Simiarum species habitare expertus est, quas Simiae Sphingis, rubrae et subviridis nominibus 
appellandas censuit. Hamadryadis feminam, aut adolescentem, sua coma nondum ornatam, 
Calliaudum et viros doctos, quos consuluit, pro Sphinge habuisse verisimillimum est. SlMIA 
rubra eius ad nostrum Pyrrhonotum spectare et Simia subviridis nimia ad Sabaeam affinitate 
laborare videtur. 
Equidem cum Hemprichio anno MDCCCXXII Dongalam perscrutatus sum ibique SlMlAM 
Sabaeam aliquoties apud milites turcicos vidi et ipse dono accepi, habitationem eius duorum 
dierum itinere distantem retulerunt. Praeterea Cercopithecum Pyrrhonotum apud mercatores 
e Cordofan et Darfur redeuntes vidimus, eumque illic indigenam esse audivimus. De aliis 
Simiis notitiam non accepimus. In utraque Aegypto, Nubia et Dongala Simiarum nulla species 
habitat. Primae Simiae in Africa nilotica hoc tempore ultra Dongalam reperiuntur, dierum 
duorum itinere ab Embukohl, meridiem versus, iique ad Sabaeae speciem pertinent. 
Anno mdcccxxiv Cercopithecum J. 'uliginosum? captivum Alexandriae vidimus, quem 
rarissimum et ex Darfur allatum censuerunt. Varios magnos Cynocephalos in Aegypto apud 
circulatores vidimus, quorum diversas omnes formas serius ad Hamadryadis varium sexum et 
aetatem retulimus. 
Anno mdcccxxv in Arabiam navigavimus ibique in Wechabitarum montibus, trium dierum 
distantia a Gumfude, primas arabicas Simias sylvestres vidi. Marem adultum bene comosum 
cinereumque cum femellis iuvenilibus fuscis, nec comosis, in rupe iocantem vidi, diuque 
contemplatus, sed frustra venatus sum. Gumfudae catulum masculum femellis illis simillimum 
vivum recens captum vidi et postero die mortuum accepi. 
Eodem anno in Habessiniae littore in sylvestribus montis Gedam Hemprich duobus 
Maribus adultis late comosis venatione potitus est. Equidem prope Eilet in montibus Taranta 
dictis copiosissimam gregem prope aquam ita propinquam vidi, ut medius in ea essem. Feminam 
adultam Cynocephalo Sphingi simillimam, neglectis propinquioribus aliquibus maribus occisuro 
